127. löggjafarþing 2001–2002.

Þskj. 941 — 597. mál.

Fyrirspurn

til forsætisráðherra um skýrslu Ríkisendurskoðunar um nefndir, ráð og stjórnir á vegum ríkis
ins árið 2000.

Frá Jóhönnu Sigurðardóttur.

1.	Hvaða nefndir, ráð og stjórnir á vegum hvaða ráðuneyta störfuðu ekkert árið 2000 og skiluðu engum árangri, sbr. skýrslu Ríkisendurskoðunar um nefndir, ráð og stjórnir á vegum ríkisins árið 2000?

2.	Hvenær voru þær skipaðar og í hvaða tilgangi?

3.	Hverjir áttu sæti í hverri þeirra fyrir sig?

4.	Hver er ástæða þess að þær störfuðu ekkert á árinu 2000 og hver eru áform um áfram
haldandi störf þeirra?

5.	Þáðu nefndarmenn í þessum nefndum þóknun fyrir nefndarsetu sína á árinu 2000? Ef svo er, í hvaða nefndum var það og hve há voru nefndarlaunin?

6.	Hve margir sem áttu sæti í nefndum, ráðum og stjórnum á vegum ríkisins árið 2000 voru í fleiri en einni nefnd? Í hve mörgum nefndum sat hver þeirra?

7.	Hver var hæsta heildarþóknun til eins og sama aðila af þeim sem sæti áttu í þeim 910 nefndum, ráðum og stjórnum sem störfuðu á árinu 2000?

8.	Telur ráðherra að breyta eigi því fyrirkomulagi að þeir sem sæti eiga í nefndum, ráðum og stjórnum á vegum ríkisins og starfa hjá hinu opinbera fái nefndarþóknun ef nefndar
starfið fer fram í hefðbundnum vinnutíma þeirra?

Skriflegt svar óskast.